
Ustvarjalno preživljanje prostega časa:
Sestavi križanko, rebus… o znanilcih pomladi in jo zapiši v zvezek. Rešijo naj jo tudi ostali družinski člani.

Kosilo: 
Na travniku sedaj raste užitna divja rastlina, naberi jo in jo uporabi v prehrani. Sestavi svoj recept, ki vsebuje to rastlino in ga napiši v zvezek. Vsebuje naj sestavine in potek dela.

Sprostitvena dejavnost: Telovadba za možgane:
· KRIŽNO GIBANJE: NAVODILO:  Pri tej vaji izmenoma dvigujemo eno roko in nasprotno nogo, kot bi hodili na mestu.
· GUGALNICA: NAVODILO: Usedemo se na tla, se opremo na dlani in se zibamo. Na stolu vajo izvajamo tako, da se primemo za rob stola, dvignemo noge in se zibljemo.

1. Kaj magnet privlači?
Potrebuješ: magnet, bucike, radirko, papir, plastično žlico, vijak, kamen, aluminijasto folijo, blago, kovanec, verižico, kuhalnico, žlico in predmete po lastni izbiri.
Nariši preglednico in vpiši rezultate.

2. Poišči pravilne trditve.
· Če združiš več magnetov skupaj, so močnejši.
· Magnete lahko združiš iz katere koli strani.
· Če želiš združiti enaka pola, ti ne uspe.
· Veriga je povsod enako dolga.
· Koliko členov ima veriga, je odvisno tudi od teže predmetov.
· Moč magnetov ni odvisna od njihovega števila.
· Verigo bi lahko delal v nedogled.
